ตลาดหุ้นเอเชียผันผวน หลังจีนเผยตัวเลขดัชนี PMI ชะลอตัว นลท.จับตาเจรจาการค้าสหรัฐฯ-จีน
ตลาดหุ้นเอเชียผันผวน หลังจีนเผยตัวเลขดัชนี PMI ชะลอตัว นลท.จับตาเจรจาการค้าสหรัฐฯ-จีน
ตลาดหุ้นเอเชียผันผวน หลังจีนเผยตัวเลขดัชนี PMI ชะลอตัว นลท.จับตาเจรจาการค้าสหรัฐฯ-จีน
30 เม.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังจีนเปิดเผยดัชนีผู้จัดการฝ่ายจัดซื้อ (PMI) ภาคการผลิตและบริการที่ชะลอตัวในเดือนเม.ย.
โดยดัชนี SSE Composite ตลาดหุ้นจีนเปิดวันนี้ที่ 3,052.62 จุด ลดลง 9.88 จุด, -0.32%
ดัชนี HSI ตลาดหุ้นฮ่องกงเปิดวันนี้ที่ 29,828.15 จุด ลดลง 64.66 จุด, -0.22%
ดัชนี TAIEX ตลาดหุ้นไต้หวันเปิดวันนี้ที่ 10,945.94 จุด เพิ่มขึ้น 6.88 จุด, +0.06%
ดัชนี KOSPI ตลาดหุ้นเกาหลีใต้เปิดวันนี้ที่ 2,213.43 จุด ลดลง 3.00 จุด, -0.14%
ดัชนี FTSE STI ตลาดหุ้นสิงคโปร์เปิดวันนี้ที่ 3,411.85 จุด เพิ่มขึ้น 4.83 จุด, +0.14%
ดัชนี FBMKLCI ตลาดหุ้นมาเลเซียเปิดวันนี้ที่ 1,634.62 จุด ลดลง 2.78 จุด, -0.17%
ตลาดหุ้นญี่ปุ่นปิดทำการวันนี้ เนื่องในวันสละราชสมบัติของสมเด็จพระจักรพรรดิอากิฮิโตะ
ด้านสำนักงานสถิติแห่งชาติจีน (NBS) รายงานในวันนี้ว่า ดัชนีผู้จัดการฝ่ายจัดซื้อ (PMI) ภาคการผลิตเดือนเม.ย. อยู่ที่ระดับ 50.1 ลดลงจากระดับ 50.5 ในเดือนมี.ค. ส่วนดัชนีผู้จัดการฝ่ายจัดซื้อ (PMI) ภาคการบริการเดือนเม.ย. อยู่ที่ระดับ 54.3 ลดลงจากระดับ 54.8 ในเดือนมี.ค.
นอกจากนี้ นักลงทุนยังจับตาการเจรจาการค้ารอบใหม่ระหว่างสหรัฐกับจีน โดยนายสตีเวน มนูชิน รมว.คลังสหรัฐ กล่าวว่า การเจรจาการค้าระหว่างสหรัฐกับจีนกำลังเข้าสู่ขั้นตอนสุดท้าย พร้อมระบุว่า การเจรจามีความคืบหน้าเป็นอย่างมาก
ทั้งนี้ นายมนูชิน และนายโรเบิร์ต ไลท์ไฮเซอร์ ผู้แทนการค้าสหรัฐ มีกำหนดเจรจาการค้ารอบใหม่ร่วมกับนายหลิว เหอ รองนายกรัฐมนตรีจีน ที่กรุงปักกิ่งในวันนี้ โดยการเจรจาในครั้งนี้จะครอบคลุมถึงประเด็นต่างๆ อาทิ ทรัพย์สินทางปัญญา การบังคับถ่ายโอนเทคโนโลยี อุปสรรคด้านการค้าที่ไม่ใช่ภาษี ภาคบริการ การจัดซื้อ และการปฏิรูปโครงสร้าง